Rikunarita-ORG/Wikinium huggingface dataset:
# Manitoba

|  |
| --- |
| **Manitoba** |
|

|  |  |
| --- | --- |
|  |  |
| Fändel | Wopen |

 |
| Devise: *Gloriosus et Liber* |
|  All Provënzen an Territoirë vu Kanada |
| **Land**: |  Kanada |
| **Haaptstad**: | Winnipeg |
| **Gréisst Stad**: | Winnipeg |
| **Premierminister**: | Wab Kinew (NDP) |
| **Fläch**:  - Total:  - Waasser: | Op 8. Plaz 649.950 km² 11,5 % |
| **Bevëlkerung**:  - Total:  - Dicht: | Op 5. Plaz 1.208.268 (2015) 2,2/km² |
| **Deel vu Kanada ginn**: | 15. Juli 1870 |
| **Offiziell Sprooch**: | Englesch |
| **Zäitzon**: | UTC-6/-5 |
| **Postcode**: | MB |

De **Manitoba** ass eng Provënz am Zentrum vu Kanada.

## Geschicht

D'Regioun ass schonn zënter JoerDausende bewunnt. Am spéide 17. Joerhonnert si Pelzhändler komm an éischt Europäer hu sech niddergelooss. 1867 hunn d'Verhandlungen iwwer d'Schafe vun der Provënz Manitoba, eng bewaffent Rebellioun vum Métis-Vollek géint d'Regierung vu Kanada provozéiert. Dëse Konflikt ass als "Red River Rebellion" bekannt. 1870 dunn huet d'kanadescht Parlament de "Manitoba Act" gestëmmt deen d'Provënz Manitoba geschaf huet.

## Geographie

De Manitoba grenzt un d'kanadesch Provënzen Ontario am Osten a Saskatchewan am Westen, an d'kanadesch Territoiren Nunavut am Norden an d'Northwest Territories am Nordwesten. Un de Süde vun der Provënz grenzen d'US-Bundesstaaten North Dakota a Minnesota. Am Nordoste läit s'op der Hudson Bay.

De Lake Winnipeg ass den zéngtgréisste Séisswaasserséi op der Äerd.

## Demographie

2011 hu méi wéi 1,2 Millioune Leit an der Provënz gelieft, dovun iwwer d'Hallschent an der Regioun rondrëm d'Haaptstad Winnipeg.

## Ekonomie

D'Ekonomie vum Manitoba baséiert vill op natierleche Ressourcen. Wichteg Secteure si Landwirtschaft, Tourismus, den Energie- a Pëtrolssecteur, Biergbau a Forstwirtschaft.

## Biller

* Kaart vu Manitoba
* Äisbieren
* De *Riding Mountain National Park*
* Den Zentrum vu Winnipeg
* D'Multifunktiounsarena *MTS Centre* zu Winnipeg
* Den Hafe vun Churchill op der Hudson Bay

## Um Spaweck

* Offiziell Websäit

|  |  |
| --- | --- |
|  |  **Commons: Manitoba** – Biller, Videoen oder Audiodateien |